《采桑秦氏女》
清代·刘岩

倭髻明珠缃绮裙，钩将沃若叶纷纷。千人坐上夸夫婿，五马车纷笑使君。

洛水但闻歌闭月，巫山惟见赋行云。罗敷本是邯郸女，能遣桑中似《汝坟》？

作者简介：（?—1716）江苏江浦人，原名枝桂，字大山，号无垢。康熙四十二年进士，官编修，以戴名世《南山集》案牵连，隶籍旗下。幼敏慧，以善弈名。工诗文，持论有道学气。有《大山诗集》、《拙修斋稿》、《匪莪堂文集》等。